את הספר: ״הלב – המדריך המלא לבריאות ולשיקום״ זכיתי לכתוב יחד עם פרופסור רפי קרסו. הספר יצא לאור ב 2004.
ספר הלב מיועד בעיקר למי שעבר אירוע לב כמו התקף לב, צנתור או ניתוח מעקפים. ישנם בספר גם פרקים המיועדים למי שהולך לעבור פרוצדורות שכאלה, וגם פרק מיוחד המיועד לבני המשפחה של מי שעבר אירוע לב.
אפשר להשיג ספר זה דרך אתרי האינטרנט שמוכרים ספרים, דרך ״כתר״ הוצאה לאור או ישירות ממני.
את הספר ״לרקוד ( גם ) בגיל מאה, לחיות טוב כעת – סודותיהם של מאריכי החיים הבריאים בעולם״, הוצאתי לאור באביב 2015.
הספר מביא אל הקוראים את מירב הידע שצברתי במהלך כ 15 שנים בהם למדתי וחקרתי את מצטייני הבריאות בעולם. במהלך השנים, קראתי רבות על קהילות מאריכי החיים הבולטות בעולם, והחל מ 2009 התחלתי לערוך מסע למידה בארץ, בו ראיינתי את אנשי המדע הבולטים בתחום. לאחר מכן פגשתי עשרות בני מאה בריאים בארץ ובסרדיניה – איטליה. עם השנים יצאתי לעוד מסעות למידה בסרדיניה, ואני משתדל להמשיך וללמוד ממצטייני הבריאות בעולם.
החל משנת 2014 אני מנסה ללמוד מכל מאמר רפואי – מדעי שפורסם על אריכות חיים מוצלחת. לא רק אריכות חיים, אלא אריכות חיים מוצלחת. אני מרכז לימוד זה ביחידת המחקר, בית החולים ״אסף הרופא״.
את מירב הידע והניסיון שצברתי, אני מנסה להעביר בספר ״לרקוד גם בגיל מאה – לחיות טוב כעת״. הספר מלא בסיפורים, תובנות, המלצות והרבה מתכונים ותפריטים שמאפיינים את האנשים הבריאים בעולם, בדגש על סרדיניה שבאיטליה, ואוקינאווה שביפן.
לאופיר פוגל הנטרופת תודה לך, אופיר, על המתנה הנפלאה והשימושית שהוענקה למשפחתי ,ספר הלב - וזה לא מרקו שמחפש את אימו. מזה למעלה משנה בעקבות אירוע לבבי של בעלי, נחשפתי לספר הלב שהופץ על ידך ועל ידי פרופ'' רפי קרסו. כמוני וכמו רבים וטובים מאוכלוסיית משפחת חולי הלב ,שבודקים ומחפשים כול מידע על מנת להקל על סבלם של היקרים להם, אני חייבת לציין שמכול הספרות הכתובה בנושא הלב, ספר הלב - המדריך המלא לבריאות ולשיקום, הינו הספר השימושי ביותר והידידותי ביותר שמצאתי בנושא זה, גם לאוכלוסייה שאינה מתעסקת ברפואה ואינה מבינה מושגים שהיו זרים לה עד שנכנסה "למועדון חולי הלב", הספר משרת אותנו נאמנה. גם שנה לאחר הניתוח בבירור מה מותר ומה אסור בכול מה שקשור ללב, הן מידע רפואי והן מידע של זכויות אזרחיות , סקירה קצרה בספר ואנו מרגישים בטוחים יותר. אני חושבת שכדאי ורצוי שבכול בית יהיה מונח ספר הלב גם לאנשים המוגדרים כבריאים, קל וחומר לחולי לב.
במהלך השנים היה לי הכבוד לעשות עריכה מדעית לעברית ל-3 ספרים של רופאים אמריקאים בולטים וחשובים.
ניתן לקרוא פרטים על הספר ״לא לסוכרת״ מקישור זה, ומשם גם ניתן לרכוש אותו.
הספר השני שזכיתי לערוך מדעית לעברית נקרא ״איך לא למות״. הספר נכתב על ידי ד״ר מייקל גרגר, ויצא לאור בשנת 2016.
פרטים על הספר ״איך לא למות״, כמו גם אפשרות לרכוש אותו ישירות מההוצאה לאור מהקישור.